PATVIRTINTA

Valstybinės kainų ir energetikos kontrolės

Komisijos 2015 m. balandžio 17 d. nutarimu

Nr. O3-252

**energetikos įmonių investicijų vertinimo ir derinimo VALSTYBINĖJE KAINŲ IR ENERGETIKOS KONTROLĖS komisijoje tvarkos aprašas**

**ANTRASIS SKIRSNIS**

**BENDRAI DERINAMŲ INVESTICIJŲ SĄRAŠO DERINIMAS**

14. Energetikos įmonės teikia Komisijai bendrai derinamų investicijų sąrašą, kurį sudaro investicijos, kurios atskirai nederinamos pagal Tvarkos aprašo 6.1.1 punktą, su konkrečiu objektų (turto) sąrašu (Tvarkos aprašo 2, 3, 4 priedai).

15. Teikdama bendrai derinamų investicijų sąrašą energetikos įmonė turi nurodyti šią informaciją, susijusią su bendrai derinamų investicijų sąraše esančių investicijų paskirtimi:

15.1. statomos ir planuojamos statyti sistemos, tinklų ilgiai, naujomis sistemomis numatomas transportuoti ir (arba) parduoti energijos kiekis, numatomų investicijų sumos ir metinės apimtys;

15.2. ilgalaikio turto atnaujinimo darbai;

15.3. kitas įsigyjamas naujas turtas;

15.4. numatytų investicijų vertė, investavimo tikslai;

15.5. investicijų įtaka energetikos įmonės patiriamoms reguliuojamų sąnaudų grupėms, reguliuojamoms kainoms bei transportuojamiems energijos kiekiams;

15.6. finansavimo šaltiniai;

15.7. dujų ir elektros perdavimo sistemos operatorių bendrai derinamų investicijų sąrašas turi atitiktiTvarkos aprašo 22 punkte nurodytą planą, nukrypimus nuo plano įmonė turi pagrįsti;

15.8. ankstesnių vienerių metų su Komisija suderintų Dujų, SND ir Elektros įmonių bendrai derinamų investicijų sąrašo faktinis įvykdymas, nukrypimus nuo jo įmonės turi pagrįsti;

15.9. savivaldybių tarybų sprendimų kopijas, nurodančias, kad teikiamos Komisijai derinti šilumos tiekimo įmonių investicijos yra suderintos savivaldybių tarybų sprendimais.

PATVIRTINTA

Valstybinės kainų ir energetikos

kontrolės komisijos

2009 m. liepos 8 d. nutarimu Nr. O3-96

**ŠILUMOS KAINŲ NUSTATYMO METODIKA**

29. Skaičiuodamas ilgalaikio turto nusidėvėjimo (amortizacijos) sąnaudas, Ūkio subjektas privalo taikyti Komisijos nustatytą ilgalaikio turto nusidėvėjimo (amortizacijos) skaičiavimo laikotarpį (Metodikos 6 priedas) ir tiesiogiai proporcingą nusidėvėjimo (amortizacijos) skaičiavimo metodą. Jei Ūkio subjektas koncesijos, šilumos ūkio turto nuomos sutartį yra sudaręs iki 2008 m. kovo 15 d., Ūkio subjektas taiko koncesijos, šilumos ūkio turto nuomos sutartyje numatytą ilgalaikio turto nusidėvėjimo (amortizacijos) skaičiavimo laikotarpį ir nusidėvėjimo (amortizacijos) skaičiavimo metodą. Jei ilgalaikio turto vienetams Metodikos 6 priede nėra nustatyto ilgalaikio turto nusidėvėjimo (amortizacijos) skaičiavimo laikotarpio, Ūkio subjektas turi pasirinkti ir taikyti ekonomiškai pagrįstą ilgalaikio turto nusidėvėjimo (amortizacijos) skaičiavimo laikotarpį, suderinęs tai su Reguliuojančiąja institucija.